paragraph_text: Teorija queera nije nastala u jednom točno određenom trenutku, već se smatra da se po prvi puta kao termin koristi na raznim konferencijama održanih u SAD-u krajem osamdesetih godina 20. st. na temu gej i lezbijskih prava, postmodernizma i poststrukturalizma. Tako možemo reći da queer teorija objedinjuje gej i lezbijske studije, feminističke studije, ali i brojne poststrukturalne teorije. Queer teorija je danas zastupljena na području humanističkih znanosti, povijesti, kulturnih studija, književnosti, filozofije, prava, genetike i biologije.